钦定古今图书集成/理学汇编/学行典/第209卷 > 徐明征〈子振声〉
## 钦定古今图书集成/理学汇编/学行典/第209卷 > 徐明征〈子振声〉

按《萧山县志》：“徐明征，字晋台，性孝友，蚤孤，父病时思
食芰，非时不可得，后见芰必泣下不食。举孝廉，乘舆
渡江，辄曰：‘此吾父奔走力食道也，何忍安车过之耶’。”
往往下车走，非公事不见邑宰，公车不受赆，尤当时
所罕也。授慈谿教谕，未任而卒。戒子孙丧不得用鼓
乐，祭不得用浮屠。至今遵之。子振声亦以孝友闻于
乡。